**UČESTVOVANJE U OBLIKOVANJU JAVNE POLITIKE**

**NAŠ PRISTUP UTICAJU NA JAVNU POLITIKU**

RASPRAVE O JAVNOJ POLITICI IMAJU MNOGE OBLIKE, OD KOJIH JE JEDAN MOGUĆI ZAGOVARANJE

Zagovaranje je način kojim organizacije – uključujući nevladine organizacije i kompanije – osiguravaju da kreatori politika uvaže ili bar uzmu u obzir njihove stavove. U Coca-Cola HBC, svoje napore zagovaranja ulažemo uglavnom kroz poslovna udruženja koja predstavljaju kompanije, organizacije, društvene pokrete i industriju. Takođe se u okolnostima kada trgovinska udruženja nisu aktivna ili ne mogu da ispune naše zahteve bavimo ograničenim direktnim zagovaranjem.

Smatramo svojom dužnošću i odgovornošću da svoje stavove jasno iznesemo onima koji imaju mogućnost da utiču na zakone, propise i politike koji mogu uticati na naše globalno poslovanje.

Naše učestvovanje u oblikovanju javne politike na 29 tržišta na kojima poslujemo regulisano je našim **Kodeksom poslovnog ponašanja** i **Pravilnikom o sprečavanju korupcije i usklađenosti poslovanja**.

Obim našeg zagovaranja je širok, ali se fokusiramo na sledeće oblasti:

* **Politike specifične za proizvode, kao što su porezi, ograničenja ili propisi**: Značajno doprinosimo lokalnoj i (inter)nacionalnoj ekonomiji kroz radna mesta, investicije, poreze i aktivnosti u zajednici. Iz tog razloga se aktivno protivimo diskriminatornim porezima ili politikama koje izdvajaju određene proizvode.
* **Politika zaštite životne sredine**: Ulažemo kontinuirane napore da maksimalno povećamo energetsku efikasnost i svedemo uticaj naše proizvodne i distributivne infrastrukture na minimum, kao i da aktivno učestvujemo u raspravama o politikama koje imaju potencijal da utiču na ove oblasti. Podržavamo javne politike koje se na izbalansiran način bave pitanjima kvaliteta vode, emisija ugljen dioksida, ambalaže, poljoprivrede i sastojaka, kao i druge politike odnosno akcije zaštite životne sredine koje su direktno ili indirektno relevantne za naše poslovanje. Celokupno naše direktno ili indirektno zagovaranje u skladu je sa našom posvećenošću da postignemo cilj nula emisije gasova sa efektom staklene bašte do 2040 (NetZero2040). Redovno proveravamo, pratimo i procenjujemo naša članstva u udruženjima kako bismo osigurali da sva poslovna udruženja čiji smo članovi dele ciljeve Pariskog sporazuma. U slučaju da stavovi poslovnih udruženja o politikama o klimatskim promenama nisu u skladu sa Pariskim sporazumom, imamo okvir usklađenosti poslovanja na izvršnom nivou koji pokriva zemlje u kojima poslujemo.
* **Zdravlje i ishrana**: Obavezali smo se da naše brendove i marketinške platforme koristimo u cilju podrške oblikovanju izbora potrošača i promovisanja aktivnih, zdravih stilova života. Dosledni smo u svom pristupu da izdvajanje određenih industrija ili proizvoda ne rešava složeni problem gojaznosti. Naš fokus je na pružanju zdravijih opcija u našem portfoliju gaziranih i negaziranih pića i naglašavanju izbora sa niskim sadržajem šećera i kalorija za naše potrošače, kroz ponudu manjih pakovanja i reformulaciju naših pića. Preko Evropskog udruženja proizvođača bezalkoholnih pića (UNESDA) doprinosimo dobrovoljnom EU kodeksu ponašanja o odgovornom poslovanju sa hranom.

IZJAVE ZA JAVNOST TRGOVINSKIH UDRUŽENJA O POLITIKAMA O KLIMATSKIM PROMENAMA:

* Unesda: [**About us – UNESDA**](https://protect-eu.mimecast.com/s/Qgz8Cpg8yI6lvWhD0jTG?domain=urldefense.com)
* Europen: [**About us – EUROPEN (europen-packaging.eu)**](https://protect-eu.mimecast.com/s/_qTHCqj7zUw4z3UQimHJ?domain=urldefense.com)
* Assobibe: **[Ambiente – ASSOCIAZIONE ASSOBIBE](https://protect-eu.mimecast.com/s/79x1Cr08AiJN1YhyEwjs?domain=assobibe.it/" \t "_blank)**
* Assolombarda: **[Genio & Impresa - 2030 l’Europa nella transizione energetica (genioeimpresa.it)](https://protect-eu.mimecast.com/s/KG6WCvglGIVB25iodfs2?domain=urldefense.com" \t "_blank)**
* Confindustria: [**Fit for 55: Presentazione dello Studio 'Scenari e valutazioni di impatto economico degli obiettivi FF55 per l'Italia' (confindustria.it)**](https://protect-eu.mimecast.com/s/tobPCwjVJUrOAmF8XhaK?domain=urldefense.com)

IZJAVE ZA JAVNOST DRUGIH NEPROFITNIH GRUPA OSLOBOĐENIH OD POREZA O POLITIKAMA O KLIMATSKIM PROMENAMA:

* Svetski ekonomski forum: **Climate change – WORLD ECONOMIC FORUM**